ทำไมวงการซีรีส์เกาหลีไม่มีดาราคู่ขวัญ
สำหรับสาวกซีรีส์เกาหลี ช่วงนี้คงต้องจัดตารางดูซีรีส์โต้รุ่งกันบ้าง เพราะปลายปีนี้มีซีรีส์จากนักแสดงชื่อดังจ่อคิวออกอากาศเพียบทั้ง ซงซึงฮอน พี่ชายผู้แสนดีจากซีรีส์ Autumn in My Heart ที่เตรียมรับบทนักต้มตุ๋นฝีมือพระกาฬในซีรีส์เรื่อง Player คู่กับ คริสตัล ไอดอลสาวจากวง f(x) ชาแทฮยอน นายเจี๋ยมเจี้ยมของยัยตัวร้ายจากภาพยนตร์เรื่อง My Sassy Girl ที่เตรียมรับบทสามีจอมดื้อรั้นคู่กับนักแสดงสาวมากความสามารถ แบดูนา ในซีรีส์รีเมกจากญี่ปุ่น Best Divorce หนุ่มดอกไม้ ปาร์คโบกอม และซงฮเยคโย ที่แฟนซีรีส์น่าจะต้องเตรียมทิชชู่ซับน้ำตาไปกับความรักที่แตกต่างทางฐานะของทั้งคู่ในซีรีส์เรื่อง Boyfriend ฯลฯแต่เคยสงสัยกันไหมว่าทั้งๆ ที่เราเคยอินกับบทบาทของ ซงซึงฮอน และซงฮเยคโย ในซีรีส์ Autumn in My Heart จนน้ำตาท่วมจอ หรือกระทั่งประทับใจปนหมั่นไส้นิดๆ กับความรักผสมความแฟนตาซีของ ฮยอนบิน และฮาจีวอน ในเรื่อง Secret Garden จนจดจำสิ่งเหล่านั้นได้เป็นอย่างดี แต่ทำไมเราถึงไม่เห็นพวกเขากลับมาแสดงซีรีส์คู่กันอีกSecret Gardenบุพเพสันนิวาสในขณะที่มิติของละครไทยนั้นกลับกัน เพราะถ้าเรารู้สึกถูกตาต้องใจกับเคมีของพระเอก-นางเอกอย่าง หนุ่ม-ศรราม เทพพิทักษ์ และกบ-สุวนันท์ ปุณณกันต์ ใน สายโลหิต ชื่นชอบความน่ารักน่าหยิกของ ณเดชน์ คูกิมิยะ และญาญ่า-อุรัสยา เสปอร์บันด์ ใน ดวงใจอัคนี หรือกรี๊ดไปกับความรักข้ามภพของคุณพี่หมื่น โป๊ป-ธนวรรธน์ วรรธนะภูติ และแม่หญิงการะเกด เบลล่า-ราณี แคมเปน ใน บุพเพสันนิวาส แล้วล่ะก็ อีกไม่นานเกินรอเราก็จะมีโอกาสได้เห็นพวกเขาเหล่านี้แสดงละครคู่กันอีกครั้งแน่ๆTHE STANDARD POP ขอยกตัวอย่างสองนักแสดงสาวมากความสามารถอย่าง ซงฮเยคโย ที่กำลังจะมีผลงานซีรีส์เรื่อง Boyfriend ในเดือนพฤศจิกายนนี้ และเบลล่า-ราณี แคมเปน แม่หญิงการะเกดจากละคร บุพเพสันนิวาส ที่สร้างปรากฏการณ์มากมายตั้งแต่ต้นปี 2561 มาเทียบให้ดูกันคร่าวๆ ว่านักแสดงนำร่วมและระยะเวลาการรับงานของซีรีส์เกาหลีและละครไทยมีความแตกต่างกันอย่างไรจากตารางจะเห็นว่าตลอดระยะเวลา 18 ปีของซงฮเยคโยตั้งแต่ Autumn in My Heart มาจนถึง Boyfriend พระเอกของซงฮเยคโยนั้นแตกต่างหลากหลาย รวมถึงระยะห่างในการรับเล่นซีรีส์แต่ละเรื่องก็ไม่ได้ต่อเนื่องเหมือนกับนักแสดงสาวชาวไทยอย่างเบลล่า ที่ผ่านมาเบลล่าได้ร่วมงานกับนักแสดงที่หลากหลายไม่ต่างจากซงฮเยคโย แต่ก็มีความแตกต่างตรงที่มีนักแสดงอย่าง เจมส์-จิรายุ ตั้งศรีสุข คู่จิ้นจากละครเรื่อง คุณชายพุฒิภัทร ในปี 2556 ที่กลับมาร่วมงานกันอีกครั้งในละครเรื่อง ปดิวรัดา ในปี 2559 และมีความถี่ของการรับงานแสดงมากกว่าซงฮเยคโยอย่างเห็นได้ชัด ที่ในปี 2557 เบลล่ามีละครออกอากาศมากถึง 3 เรื่อง สาเหตุแรกของความแตกต่างระหว่างนักแสดงเกาหลีและนักแสดงไทยนั้นอยู่ที่ สังกัด เนื่องจากนักแสดงเกาหลีส่วนใหญ่จะอยู่ภายใต้สังกัด เอเจนซี ซึ่งแต่ละเอเจนซีจะช่วยนักแสดงจัดตารางงาน ดูแลเสื้อผ้าหน้าผม ค่าตัว และสกรีนงานต่างๆ ที่เข้ามา โดยที่เขาและเธอสามารถรับบทนำคู่กับนักแสดงต่างสังกัดและแสดงซีรีส์ช่องใดก็ได้ต่างจากนักแสดงไทยที่สังกัดของพวกเขาและเธอจะอยู่ในรูปแบบของ สถานีโทรทัศน์ (ถึงแม้ว่าในช่วงหลังจะมีนักแสดงหลายคนผันตัวมาเป็นนักแสดงอิสระมากขึ้นก็ตาม) จึงทำให้การเล่นละครร่วมกับนักแสดงต่างช่องดูจะเป็นสิ่งที่เป็นไปได้ยากและไม่สามารถทำได้และเพราะต้นสังกัดที่แตกต่าง ทำให้การจัดตารางงานของเกาหลีและไทยแตกต่างกัน หากอธิบายให้เห็นภาพชัดเจนมากขึ้นก็คือเมื่อซีรีส์เกาหลีเรื่องไหนโด่งดังมากๆ และมีการจัดแฟนมีตติ้ง โอกาสที่เราจะได้เห็นนักแสดงทั้งเรื่องมาร่วมงานแฟนมีตติ้งนั้นค่อนข้างจะเป็นไปได้ยาก เพราะนักแสดงแต่ละคนอยู่ต่างเอเจนซีกัน จึงทำให้ตารางงานของพวกเขาแตกต่างกันตามแต่เอเจนซีจะสรรหามาให้ ต่างจากงานแฟนมีตติ้งที่กำลังจะมาถึงในวันที่ 5-6 ตุลาคมนี้ของละครดังอย่าง บุพเพสันนิวาส ที่สามารถยกทีมนักแสดงหลักมาครบทีมความแตกต่างที่สองคือ การคัดเลือกนักแสดง แน่นอนว่าทุกบทบาทในซีรีส์หรือละครเรื่องหนึ่งนั้น นักแสดงจะต้องเข้าใจและเข้าถึงบทบาทที่แสดงให้ได้มากที่สุดเพื่อสร้างอรรถรสให้กับผู้ชมได้อย่างสมจริง แต่เนื่องจากซีรีส์เกาหลีส่วนใหญ่จะถ่ายไปออกอากาศไปเพื่อเช็กเรตติ้งตลอดเวลา จึงทำให้การคัดเลือกนักแสดงที่มีคาแรกเตอร์และความสามารถเหมาะสมกับบทบาทที่ได้รับมากที่สุดจึงเป็นเรื่องสำคัญ รวมถึงตารางงานในช่วงนั้นของพวกเขาและเธอจะต้องเทมาให้กับซีรีส์เท่านั้น เพราะการเช็กเรตติ้งตลอดเวลามักมาพร้อมกับการปรับเปลี่ยนบทที่สามารถเกิดขึ้นได้ในขณะที่ละครไทยส่วนใหญ่มักจะถ่ายทำให้จบก่อนแล้วค่อยออกอากาศ ซึ่งบทละครและช่วงเวลาถ่ายทำค่อนข้างแน่ชัดว่าจะอยู่ในช่วงไหน การได้นักแสดงที่เหมาะสมกับบทบาทและคาแรกเตอร์ก็นับเป็นองค์ประกอบหนึ่งที่สำคัญ แต่จะดีกว่านั้นหากได้นักแสดงนำที่เคมีเข้ากันและมีแฟนๆ รอคอยที่จะชมผลงานของพวกเขาอีกครั้ง เพราะแฟนๆ ละครไทยชื่นชอบ ความเรียล ของเคมีและความสัมพันธ์ของนักแสดงมากพอๆ กับพล็อตเรื่องที่น่าสนใจ
เราเคยอินกับบทบาทของ ซงซึงฮอน และซงฮเยคโย ในซีรีส์ Autumn in My Heart จนน้ำตาท่วมจอ หรือกระทั่งประทับใจปนหมั่นไส้นิดๆ กับความรักผสมความแฟนตาซีของ ฮยอนบิน และฮาจีวอน ในเรื่อง Secret Garden จนจดจำสิ่งเหล่านั้นได้เป็นอย่างดี แต่ทำไมเราถึงไม่เห็นพวกเขากลับมาแสดงซีรีส์คู่กันอีกนักแสดงเกาหลีส่วนใหญ่จะอยู่ภายใต้สังกัดเป็น เอเจนซี ซึ่งแต่ละเอเจนซีจะช่วยนักแสดงจัดตารางงาน ดูแลเสื้อผ้าหน้าผม ค่าตัว และสกรีนงานต่างๆ ที่เข้ามา โดยที่เขาและเธอสามารถรับบทนำคู่กับนักแสดงต่างสังกัดและแสดงซีรีส์ช่องใดก็ได้